“กรุงศรี คอนซูมเมอร์” จับมือ “ซิก เน็ทเวิร์ค” สนับสนุนเศรษฐกิจเชิงสร้างสรรค์
"กรุงศรี คอนซูมเมอร์" จับมือ "ซิก เน็ทเวิร์ค" สนับสนุนเศรษฐกิจเชิงสร้างสรรค์
28 ธ.ค. 2561

นายฐากร ปิยะพันธ์ (ที่ 2 จากซ้าย) ประธานกรรมการ กรุงศรี คอนซูมเมอร์ ผู้นำในธุรกิจบัตรเครดิตและสินเชื่อส่วนบุคคล และนายอธิป ศิลป์พจีการ (ซ้ายสุด) ผู้อำนวยการอาวุโสฝ่ายการตลาด บริษัท อยุธยา แคปปิตอล เซอร์วิสเซส จำกัด จับมือ นายณัฐวุฒิ พึงเจริญพงศ์ (ที่ 2 จากขวา) ประธานกรรมการบริหารร่วม (Co-CEO) และ นายวัชระ เอมวัฒน์ (ขวาสุด) ประธานกรรมการบริหารร่วม (Co-CEO) ซิก เน็ทเวิร์ค Startupในวงการ Blockchain – Cryptocurrency ผู้ให้บริการดิจิทัลครีเอทีฟแพล็ทฟอร์ม (Decentralized Service Platform) ประกาศความร่วมมือทางธุรกิจ
โดยเพิ่มโอกาสการเข้าถึงบริการสินเชื่อและผลิตภัณฑ์ทางการเงินของกรุงศรี คอนซูมเมอร์ สำหรับกลุ่มบุคลากรนักสร้างสรรค์และผู้ผลิตคอนเทนต์ออนไลน์ที่ประกอบอาชีพอิสระ บนแพล็ทฟอร์มของซิก เน็ทเวิร์ค ด้วยการให้บริการด้านสินเชื่อแบบใช้ข้อมูลประกอบการพิจารณา (Information-based Lending) พร้อมโอกาสในการเข้าถึงผลิตภัณฑ์ทางการเงินอื่น ๆ ในอนาคต หวังสนับสนุนไทยก้าวสู่เศรษฐกิจเชิงสร้างสรรค์ พร้อมขยายฐานลูกค้า เจาะกลุ่มคนรุ่นใหม่ที่ประกอบอาชีพอิสระ ตั้งเป้ายอดสินเชื่อ 1,000 ล้านบาท ภายในปีแรก